Silje Sirnes Winje

**Silje Sirnes Winje** (født 1981) er en norsk programleder, journalist, forfatter og musiker. Hun har vært ansatt i TV 2 og NRK.

## Journalistisk virke
Hun er utdannet journalist fra Norsk journalisthøgskole i Oslo og startet sin karriere som reporter i *[[TV 2 Nyhetene]]* i 2006. Senere arbeidet hun i *[[God morgen Norge]]*. Høsten 2009 dvar hun også musikkanmelder og livereporter i TV 2s ungdomssatsning *[[Waschera]]*.

I januar 2010 ble Winje programleder for morgenshowet *[[Supermorgen]]* i NRK Super. Fra 2010 til s2012 arbeidet hun også som programleder i Barne-tv.  

Våren 2012, våren 2013 og våren 2014 var Winje programleder for NRKs 17. mai-sending sammen med Line Andersen og Karen Marie Ellefsen. Høsten 2012 var hun programleder for NRK Supers nye satsing, *Lillepri*. Vår og høst 2013 var hun programleder for spørreprogrammet *[[Superkviss]]* på NRK Super. Høsten 2014 var Winje nok en gang programleder for fredagsshowet *Lillepri*.

I 2015, 2016 og 2017 var hun programleder i *[[Reiseradioen]]* på NRK P1 sammen med Olav Viksmo-Slettan, Morten Hopkins Kræmer og Yngve Hustad Reite.

Høsten 2018 tiltrådte hun en stilling i produksjonsselskapet Nordic Screens, som innholdsansvarlig og programleder i satsningen «Nordic Family». Noe senere ble hun ansatt som utviklingssjef i samme selskap. Gjennom Nordic Family har Winje vært programleder for flere ulike konsepter. I 2019 ble konseptet «POPP» lansert med Winje som programleder. Senere ledet hun også satsninger som *Dyrepasserlærlingen* og *Hopp for hjertet*. Høsten 2021 var Winje programleder for tv- og undervisningsserien *Min M*. Serien inngikk i prosjektet «Mensen og meg», som ble etablert av Norske Kvinners Sanitetsforening med støtte fra Stiftelsen Dam, for å «gi norske jenter fra 10-15 år trygghet og kunnskap om sin egen menstruasjon».

## Reality-deltagelse
Hun har også deltatt i ulike tv-programmer, deriblant underholdningsserien *[[Fangene på fortet]]* (TV 3, 2011), *Popstokk* (NRK, 2011), *[[Beat for beat]]* (NRK, 2013), *Reisen Hjem* (TV 2, 2013), *[[4-stjerners middag]]* (2016) , *[[Trinny & Susannah]]* kjendisversjon (2016), *All together now* (2018) og *[[Tidsbonanza]]* (2019).

## Plateutgivelser
Winje debuterte også som plateartist høsten 2011 med barneplaten *Kykkelykkelig*. Platen ble gitt ut av Barneselskapet AS, Egmont Serieforlaget AS.' Vinteren 2012 ga hun ut tegneboka *Kykkelykkelig* med tekster hentet fra platen ved samme navn. Winje står bak alle illustrasjonene i boka.

Hun har også tidligere bidratt med vokal på ulike utgivelser, deriblant *Supersanger med Fantorangen og Kuraffen*. Hun har siden plateutgivelsen gjort omfattende turnering i Norge med konserter for barn og voksne.  

Winje har også tidligere samarbeidet med Kringkastingsorkestret om forestillingen *Nyttårskonsert med Kork, Silje og Fantorangen*. I 2012 og 2014 medvirket hun med vokal på Lillepris cd-utgivelser. Hun har også samarbeidet med Bergen filharmoniske orkester om konsertserien Musikalske julekort i Grieghallen. 

Høsten 2016 gav Winje ut nok en barneplate, *Kaptein snabelbæsj og Hjertetyven*, denne gangen sammen med artisten Maria Solheim. Platen ble gitt ut på plateselskapet Kirkelig Kulturverksted og ble produsert av Odin Staveland, kjent fra bandet Vamp. Høsten 2019 ga Solheim og Winje ut sin andre barneplate *Bråkebøttebaluba*. For albumet vant de Spellemannprisen 2019 i klassen barnemusikk. De ble også nominert til Spellemannprisen 2024 i samme klasse for sitt tredje album, *Bråk og Ballade*.

## Forfatterskap
Silje Sirnes Winje debuterte som forfatter høsten 2016 med barneboken *[[Kufiolilla og Flu Filla lager sirkus]]*. Hun står også bak illustrasjonene i boka, som ble gitt ut på LIV forlag. 

I 2020 ga hun ut boka *Min M* på Cappelen Damm som er en sakprosabok om menstruasjon, med tekst og illustrasjoner av Winje. I 2022 ga hun ut boka "Alt om mensen" på Cappelen Damm forlag.    

## Referanser


## Eksterne lenker
* 
*